रेलवे की बढ़ती डिमांड को पूरा करने बीएसपी कर्मी रहें तैयार : कमलाकर
रेल एवं स्ट्रक्चरल मिल के सभागार में गुरुवार को आयोजित कार्यशाला में विभागीय कर्मचारियों को स्टील उद्योग की वर्तमान स्थिति और आयोजन के उद्देश्य की जानकारी दी गई। आयोजन का मकसद कर्मियों को रेल मिल की वार्षिक निष्पादन योजना के लक्ष्य, गुणवत्ता, सुरक्षा, 5 एस हाउसकीपिंग, टेक्नो इकोनॉमिक पैरामीटर, रेल मिल बिरादरी के सामने चुनौतियां एवं लक्ष्य, भविष्य की योजनाएं एवं अलग-अलग ब्रिगेड के निष्पादन आदि के बारे में जानकारी प्रदान करते हुए जागरूकता पैदा करना है। कार्यशाला में ज्यादा से ज्यादा अधिकारियों की भागीदारी सुनिश्चित करने के लिए हर कार्यशाला में अलग-अलग अधिकारी को प्रेजेन्टेशन की जिम्मेदारी दी जाती है। अपेक्षा कार्यशाला के दौरान महाप्रबंधक (रेल मिल) एवी कमलाकर ने मिल बिरादरी से भारतीय रेल की बढ़ती हुई मांग को पूरा करने के लिए हर ब्रिगेड एवं कार्मिक से अपनी पूरी ताकत लगाने पर जोर दिया।
75 फीसदी कर्मी हो चुके कार्यशाला में शामिल
कार्यशाला अपेक्षा 18 नवंबर से प्रतिदिन नियमित रूप आयोजित की जा रही है। कार्यशाला मे 758 विभागीय कर्मचारियोंं को कवर किया गया है जो मिल में कार्यरत कर्मचारियो की संख्या का 75 प्रतिशत से भी ज्यादा है।
bho_Deva hin_Deva hin_Deva hin_Deva